CELEX: 62012CN0414
Language: da
Date: 2012-09-13 00:00:00
Title: Sag C-414/12 P: Appel iværksat den 13. september 2012 af Bolloré til prøvelse af dom afsagt af Retten (Anden Afdeling) den 27. juni 2012 i sag T-372/10, Bolloré mod Europa-Kommissionen

17.11.2012   
            
            
               DA
            
            
               Den Europæiske Unions Tidende
            
            
               C 355/10
            
         Appel iværksat den 13. september 2012 af Bolloré til prøvelse af dom afsagt af Retten (Anden Afdeling) den 27. juni 2012 i sag T-372/10, Bolloré mod Europa-Kommissionen
   (Sag C-414/12 P)
   2012/C 355/17
   Processprog: fransk
   
      Parter
   
   
      Appellant: Bolloré (ved avocats P. Gassenbach, C. Lemaire og O. de Juvigny)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede dom ophæves, idet Retten har tilsidesat ligebehandlingsprincippet og begrundelsespligten ved ikke at have draget nogen konsekvens af, at selskabet Bolloré til forskel fra Stora, som befandt sig i en tilsvarende situation, blev straffet i sin egenskab af moderselskab.
            
         
               —
            
            
               Den appellerede dom ophæves, idet Retten har tilsidesat artikel 41 i charteret om grundlæggende rettigheder og EMRKs artikel 6, begrundelsespligten og pligten til rigtig gengivelse, Bollorés ret til forsvar, virkningen af annullationen af beslutning 2004/337/EF (1), den materielle retskraft, og artikel 48, stk. 2, i Rettens procesreglement ved at fastslå, at sagen blev pådømt inden for en rimelig frist, og at Bolloré var i stand til at forberede sit forsvar af de fremførte klagepunkter.
            
         
               —
            
            
               Den appellerede dom ophæves, idet Retten har tilsidesat proportionalitetsprincippet og billighedsprincippet ved at afvise at nedsætte den pålagte bøde på grund af denne sags faktuelle og processuelle kontekst.
            
         
               —
            
            
               Domstolen træffer i medfør af artikel 61 i statutten for Domstolen selv endelig afgørelse i sag T-372/10 og annullerer herefter anfægtede beslutning, for så vidt som den vedrører Bolloré, og Domstolen nedsætter under alle omstændigheder under udøvelse af sin fulde prøvelsesret den bøde, som Kommissionen har pålagt Bolloré, og som Retten har stadfæstet.
            
         
               —
            
            
               For det tilfælde at Domstolen ikke træffer afgørelse i denne sag, udsættes afgørelsen om sagens omkostninger, og sagen hjemvises til Retten til fornyet prøvelse i overensstemmelse med Domstolens dom.
            
         
               —
            
            
               Kommissionen tilpligtes i henhold til procesreglementets artikel 69 at betale sagens omkostninger såvel for Retten som for Domstolen.
            
         
      Anbringender og væsentligste argumenter
   
   Appellanten har anført tre anbringender til støtte for søgsmålet.
   Med det første anbringendes to led har appellanten gjort gældende, at Retten har tilsidesat ligebehandlingsprincippet og begrundelsespligten ved ikke at have draget nogen konsekvens af, at appellanten til forskel fra Stora, som befandt sig i en tilsvarende situation, blev straffet for sit tidligere datterselskab handlinger.
   Med det andet anbringendes fire led fremhæves en tilsidesættelse af artikel 41 i charteret om grundlæggende rettigheder og EMRKs artikel 6, begrundelsespligten og pligten til rigtig gengivelse, appellantens ret til forsvar, virkningen af annullationen af beslutning 2004/337/EF, den materielle retskraft, og artikel 48, stk. 2, i Rettens procesreglement, idet Retten ikke har straffet tilsidesættelsen af appellantens ret til at få sin sag pådømt inden for en rimelig frist.
   Med det tredje anbringende har appellanten fremført, at der er sket tilsidesættelse af proportionalitetsprincippet og billighedsprincippet, idet Retten ikke tog hensyn til denne sags faktuelle og processuelle kontekst, da den afviste at nedsætte den pålagte bøde.
   
      (1)  Kommissionens beslutning af 20.12.2001 om en procedure efter EF-traktatens artikel 81 og EØS-aftalens artikel 53 — Sag COMP/E-1/36.212 — Karbonfrit papir (meddelt under nummer K(2001) 4573) (EUT L 115, s. 1).